
Senatul dă o palmă delirului din UE. Politica emisiilor zero a prăbușit 
economia 


Politica funcționarilor din birourile UE în ce privește emisiile zero în industrie, ruptă de realitate 


Regulamentul Parlamentului European privind industria care contribuie la 
obiectivul zero emisii nete a fost criticat extrem de dur de Senatul României. 
Acesta a arătat ca rezilienta economică a Uniunii Europene și tranziţia către 
neutralitatea climatică se bazează pe competitivitatea industriei, care, în acest 
moment, se află într-un declin periculos. Totodată, Senatul a avertizat că 
măsurile propuse vor duce la o creștere a importurilor în Europa și o pierdere a 
cotei de piaţă globală. 


Propunerea de Regulament a UE privind emisiile zero in industrie nu are legáturá cu 
realitatile economice, a concluzionat Senatul Romániei, intr-o hotáráre publicatá in 
Monitorul Oficial. Institutia considera ca rezilienta economica a Uniunii Europene si 
tranzitia cátre neutralitatea climaticá se bazeazá pe competitivitatea industriei si este 
nevoie de măsuri pentru aceasta. "Producătorii români și europeni suferă o presiune fara 
precedent, care derivă din tensiunile geopolitice actuale și din creșterea costurilor 
energiei, în timp ce își revin încă din impactul pandemiei de Covid-19. Criza energetică 
deschide si mai mult ușa concurenţilor din regiuni cu costuri mai mici ale energiei și 
reglementări neechivalente de mediu/climă, ceea ce duce la o creștere a importurilor în 
Europa și o pierdere a cotei de piață globală. Drept urmare, companiile europene au fost 
forțate să reducă operaţiunile sau să închidă complet producţia, în special IMM-urile, ceea 
ce duce la pierderi semnificative de locuri de muncă și, eventual, la consecințe 
ireversibile”, se precizează în Hotărârea adoptată de Senat. Potrivit acesteia, 
dezindustrializarea în Europa nu este doar o problemă economică, este și una socială și 
de mediu. Prin urmare, pentru a-și face industriile mai competitive la nivel global și 
pentru a le spori autonomia și rezilienta, Uniunea Europeană trebuie să își consolideze 
baza industrială prin dezvoltarea și extinderea producţiei de tehnologii curate în fiecare 
etapă a lanțurilor lor valorice si să stimuleze investiţiile pentru tranziția către un model 
economic și de producție care respectă limitele schimbărilor climatice ale planetei noastre, 
au susținut senatorii. 


Se încalcă principiul subsidiaritätii 


Senatul a mai constatat că propunerea de regulament prevede o serie de aspecte, 
precum instituirea unei autorități unice la nivel național responsabilă cu procesul de 
automatizare, introducerea conceptului de acord administrativ tacit sau urgentarea 
procedurilor judiciare de soluționare a disputelor, care presupun demersuri suplimentare 
mult prea mari în prezent în vederea flexibilizării administraţiei naționale. Tocmai de 
aceea este important ca procesul de elaborare a legislaţiei să fie transparent și să ia în 
considerare impactul asupra diferitelor sisteme juridice și drepturile civile ale cetățenilor. 
"O analiză de impact adecvată poate ajuta la identificarea posibilelor consecinţe și la 
adoptarea unor măsuri adecvate pentru a aborda aceste aspecte; se creează un 
precedent foarte periculos de încălcare a principiilor subsidiaritátii și proportionalitatii, 
care este nejustificat, ţinând cont de situaţia actuală a protecţiei aerului din lume în acest 
moment”, se mai precizează în Hotărârea Senatului. 


Dezastru și la materiile prime critice 


În ce privește proiectul de Regulament al Parlamentului European și al Consiliului de 
instituire a unui cadru pentru asigurarea aprovizionării sigure și durabile cu materii prime 
critice, Senatul României consideră ca fiind nefiabilă propunerea de relansare a industriei 
miniere europene, în condițiile menţinerii standardelor de mediu, sociale și de guvernanta 
la nivelul actual, și nerealistá tinta de 15% propusă pentru gradul de aprovizionare din 
resurse secundare de materii prime și ambițioasă, pe termen scurt și mediu. “Totodată, 
propunerile cuprinse în European Critical Raw Materials Act nu abordează în mod deschis 
problemele fundamentale cu care se confruntă competitivitatea Uniunii Europene: costuri 
ridicate ale energiei, costuri ridicate de capital si cu forța de muncă, bază limitată pentru 
inovare și rezervele limitate de materii prime aflate pe propriul teritoriu. Propunerea de 
regulament prevede repere ambitioase, însă fără a oferi suficiente măsuri practice pentru 
îndeplinirea obiectivelor propuse”, consideră senatorii. 


